সুজন হায়দার জনি, মুন্সীগঞ্জ থেকে : মুন্সীগঞ্জ জেলার গজারিয়া ও নারায়ণগঞ্জের সোনারগাঁও উপজেলার সীমান্তবর্তী মেঘনা নদীর বিস্তীর্ণ এলাকা জাহাজ নির্মাণ কারখানা তৈরির নামে অবৈধভাবে বাঁশ পুঁতে ও বালু দিয়ে ভরাট করে রেখেছে মেরিটিমাস কোম্পানি লিঃ নামের একটি প্রতিষ্ঠান। গত ৯ জুনের মধ্যে ভরাটকৃত যায়গা থেকে বাঁশ ও বালি সরিয়ে নিতে নির্দেশ দেয় পরিবেশ অধিদপ্তর। কিন্তু সে নির্দেশ অমান্য করে নদীতে পানি বেড়ে যাওয়ার অজুহাতে কাজ বন্ধ রেখে নানাভাবে কালক্ষেপণ করছে তারা। এছাড়া সংশ্লিষ্ট সূত্রে জানা যায়, গত ১৬ জুলাই পরিবেশ অধিদপ্তরের আদেশ চ্যালেঞ্জ করে সংশ্লিষ্ট মন্ত্রণালয়ের সচিব বরাবর আপিল করেছে মেরিটিমাস কর্তৃপক্ষ।